# Galas

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
| **GalasCymru Wales* |
|

|  |  |
| --- | --- |
|  |  |
| (En detalle) | (En detalle) |

 |
| Lema nacional: *Cymru am byth* (en galés: *Galas ta cutio*) |
| Himno nacional: *Hen Wlad Fy Nhadau* (en galés: *Viello país d'os mios pais*) |
| Situación de Galas |
| **Capital**  • **Población** | Caerdydd 369.202 |
| **Mayor ciudat** | Caerdydd |
| **Idiomas oficials** | Anglés y galés |
| **Forma de gubiernoReina Primer ministro** | Monarquía constitucional Carlos III d'o Reino Uniu Rhodri Morgan |
| **Unificaciónpor Gruffydd ap Llywelyn** | 1056 |
| **Superficie**  • **Total** | Posición º 20.761 km² |
| **Población**  • **Total**  • **Densidat** | Posición º 3.074.067 (2012) 148 hab/km² |
| **PIB (PPA)**  • **Total (2005)**  • **PIB per capita** | Posición º USD 196.388 millones  |
| **Moneda** | Libra esterlina (£, GBP) |
| **Chentilicio** | Galés/a |
| **Zona horaria**  • **en Verano** | UTC UTC+1 |
| **Dominio d'Internet** | .uk |
| **Codigo telefonico** | `++44` |
| **Prefixo radiofonico** |  |
| **Codigo ISO** |  |
| Miembro de: Reino Uniu |
|  |

O **país de Galas** (en galés *Cymru*, en anglés *Wales*) ye una d'as nacions que forman o Reino Uniu. Ye situato a l'ueste d'a isla de Gran Bretanya y tien una población total d'alto u baixo de de 3,1 millons de personas estando un país bilingüe en o cual las suyas luengas oficials son lo galés y l'anglés. A suya capital y ciudat mas gran ye Caerdydd u en anglás *Cardiff* (305.000 habitants).

Poseye una identidat cultural propia que se conformó dimpués d'a retirada d'os romans de Gran Bretanya.​ La redota de Llewelyn per Eduardo I en o sieglo XIII concluyió la conquiesta anglonormanda de Galas y significó lo comienzo de sieglos d'ocupación anglesa. Lo territorio estió anexado a Anglaterra en l'anyo 1284 con o Estatuto Rhuddlan y mas tarde per l'Acta d'Unión de 1536 s'incluye a Galas en o cumplimiento d'o sistema legal d'Anglaterra creando-se as entidats legals hue conoixidas como Anglaterra y Galas. En o sieglo XIX se desenvolvió una politica local y en 1955 Caerdydd estió triada capital, en 1999 se creó l'Asembleya Nacional de Galas (en galé: *Cynulliad Cenedlaethol Cymru*) conoixida actualment como que Parlamento Galés (en galés: *Senedd Cymru*) que atiende afers internos. Os ciudadans de Galas esleyen representants pa o Parlamento Galés y amás pa o Parlamento britanico de Londres. Lo suyo chefe de Gubierno de Galas ye o Primer ministro (*First Minister*).

Senedd Cymru.
## Toponimia

*Wales* provien d'o etnonimo *walhos* con o que os pueblos chermanicos denominaban a los galos primero, a los galorromanos dimpués y a la fin a toz os pueblos romanizatos de l'Imperio Romano. Esta denominación se remonta a los antigos volcos centroeuropeus, un d'os primers pueblos celtas que se troboron os chermans en a suya expansión enta lo sud.

O exotoponimo *Galas* ye bien documentato en textos medievals aragoneses y navarros, y coincide con o exotoponimo en occitán d'on talment ye preso:

Et el tercero fiio el princep Johan se nombró micer Ruberto, & fue muerto à la batalla de Pitieus, do fue preso el rei Johan de Francia por el **princep de Galas** & sus Ingleses
acordáronse otra vez con los de **Galas** et de Escoçia et de Noruega et de Yrlanda et Nort Unbertlanda, et vinieron a Anglaterra, et conquerieron la más de la terra.
enta el **Princep de Gallas**, trezientos **florines de Florença**, et agora retornado, nos aya dicho que vltra la dicha quantia...
O nombre clasico de Galas ye *Cambria* y lo trobamos en a "Grant Cronica d'Espanya", compilación historica de Chuan Ferrández d'Heredia:

Et bruto hauia conocido carnalme(n)t / ignoge(n) muller suya. & hauia enge(n)drados .iij. nobles fijos clamados / lotrin / albanacto. & kamber. Et ap(re)s de .xx. & .iiijo. anyos que Bruto fue arribado enla ysla murio. Et sot(er)raron lo sus fijos dentro la Ciudat que hauia hedificada / & departiero(n) ent(r)e si el Regno Locrin qui era primogenito / possidio la meitat d(e)la ysla que despues fue dicha por su no(m)bre loegria. Kamber possedio aq(ue)lla partida qui es ultra el Rio de sabrin qui agora es clamada Gaulia / la q(u)al gra(n)t tiempo apres fue dicha **kambria** porel nombre de kamber por que encara la ge(n)t de aq(ue)lla tierra en **le(n)gua bretanica** le dizen kambro. mas albanacto qui era(^s) mas iouen possidio la tierra qui en n(uest)ro tiempo es clamada **scocia** / Emp(er)o grant t(iem)po fue dicha **albania** / porel nombre de albanacto
## Clima

Galas ye en l'aria atemperada d'Europa, tien un clima maritimo cambiant y ye un d'os países mas humidos d'Europa. L'orache en Galas gosa estar nuble, humido y ventolero, con veranos calidos y hibiernos templaus. Os largos días de verano y los curtos días d'hibierno pueden explicar-se per a suya latituz. O clima en a costa sud ye considerablement mas templau que en a resta d'o país a resultas d'as calidas corrients marinas.

## Municipios mas poblaus

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Municipios mas poblaus en Galas** |
|  | Puesto | Municipio | Autoridat unitaria | Habitants | Puesto | Municipio | Autoridat unitaria | Habitants |  |
|  Caerdydd  Abertawe | 1 | Caerdydd *Cardiff* | Ciudat y condau de Caerdydd *Dinas a Sir Caerdydd* | 335.145 | 11 | Caerffili *Caerphilly* | Condau de Caerffili *Bwrdeistref Sirol Caerffili* | 41.402 |  Casnewydd  Wrecsam |
| 2 | Abertawe *Swansea* | Ciudat y condau d'Abertawe *Dinas a Sir Abertawe* | 239.000 | 12 | Port Talbot | Condau de Port Talbot *Bwrdeistref Sirol Castell-nedd Port Talbot* | 37.276 |
| 3 | Casnewydd *Newport* | Ciudat de Casnewydd *Dinas Casnewydd* | 128.060 | 13 | Pontypridd | Rhondda Cynon Taf | 30.457 |
| 4 | Wrecsam *Wrexham* | Condau de Wrecsam *Bwrdeistref Sirol Wrecsam* | 61.603 | 14 | Aberdâr *Aberdare* | Rhondda Cynon Taf | 29.748 |
| 5 | Y Barri *Barry* | Bro Morgannwg *Bro Morgannwg* | 54.673 | 15 | Bae Colwyn *Colwyn Bay* | Condau de Conwy *Bwrdeistref Sirol Conwy* | 29.405 |
| 6 | Castell-nedd *Neath* | Condau de Port Talbot *Bwrdeistref Sirol Castell-nedd Port Talbot* | 50.658 | 16 | Pont-y-pŵl *Pontypool* | Torfaen | 28.334 |
| 7 | Cwmbrân *Cwmbran* | Torfaen | 46.915 | 17 | Penarth | Bro Morgannwg *Bro Morgannwg* | 27.226 |
| 8 | Pen-y-bont ar Ogwr *Bridgend* | Condau de Pen-y-bont ar Ogwr *Bwrdeistref Sirol Pen-y-bont ar Ogwr* | 46.757 | 18 | Y Rhyl *Rhyl* | Sir Ddinbych *Sir Ddinbych* | 25.149 |
| 9 | Llanelli | Sir Gaerfyrddin *Sir Gaerfyrddin* | 43.878 | 19 | Coed Duon *Blackwood* | Condau de Caerffili *Bwrdeistref Sirol Caerffili* | 24.042 |
| 10 | Merthyr Tudful *Merthyr Tydfil* | Condau de Merthyr Tudful *Bwrdeistref Sirol Merthyr Tudful* | 43.820 | 20 | Maesteg | Condau de Pen-y-bont ar Ogwr *Bwrdeistref Sirol Pen-y-bont ar Ogwr* | 18.888 |

 |

## Referencias

|   Os países d'o Reino Uniu |  |
| --- | --- |
|  Anglaterra |  Escocia |  Irlanda d'o Norte |  Galas |